KLUBI 700
Ta teenis 100. miljonit dollarit tänu oma korvpalli karjäärile NBA's
ja samas kulutas iga viimse kui sendi sellest.
Vin Baker on kunagine "kadunud poeg",
kes liikus spordimaailma superstaari staatusest
barista staatusesse Starbucks'is.
Samas aga tõdeb,
et pole elu sees olnud õnnelikum, kui täna.
Kui sirge tee muutub korraga käänuliseks,
jääb siiski loota, et sellest on ka mingit kasu.
Vin Bakeri jaoks on see nii olnud.
Mul on alati võimalus tulla tagasi koju.
Olen palju reisida saanud,
kuid mu kogudus Full Gospel Tabernacle
on mulle alati koduks olnud,
tuletades mulle meelde mu vaimse teekonna algust.
Mu kõige varasemad mälestused lähevad tagasi aega,
kui 9-aastaselt kirikukooris laulsin.
See on alati eriline paik mu jaoks.
Jah, ma olen kui kadunud poeg, kes naases tagasi koju
ja ma olen ütlemata õnnelik selle üle.
Mida endine kodupaik pakub?
Ma kohtan inimesi,
kellega koos üles kasvasin ja keskkoolis käisin.
Nad on võrratud inimesed ja mul on palju häid sõpru siin.
Kodus olles pole ma Vin Baker, vaid lihtsalt Vinny.
Käisite siin 6-8 klassis. - Just nii.
See oli mu kool, kus oli tore käia.
Täna on siin taastuskeskus.
Käime siin sõpradega trenni tegemas,
kuid siin valmistusin ka Bostoni ülikooliks.
Siit saite tuule tiibadesse ja tegite endale nime.
Olete ju teinud suurepärast korvpalluri karjääri.
Olin Hartfordi ülikoolis peamine korvide viskaja.
Osalesin "All American" saates,
Milwaukee Bucks korvpalliklubis 1993. aastal.
Lisaks sellele suured võidud NBA All Star'is, NBA All'is
ja olümpiamängudel.
Lisaks sellele mu oma jalatsibränd
ja palju muid imelisi asju, mida korvpall on mu ellu toonud.
Millal oli te NBA karjääri tipphetk?
Oma esimesel aastal Seattle's 1997-1998.
Võitsin 61 mängu ja olin teel play-off'ide suunas.
Liikusin tänu võitudele
NBA All Star staatusest võitja staatusesse.
Nii et NBA'sse tulek lõi teile tohutuid võimalusi,
kuid samas ka ühe eluviisi.
Kui sa pole varem õigelt teelt kõrvale kaldunud,
on see kiire tulema.
Ma polnud varasemalt mingi pidutseja,
aga kui hakkasin väljas käima, jooma ja pidutsema,
muutus tavaline lõbutsemine vajaduse järele juua.
Ma pidin jooma, et ellu jääda,
sest mu keha lihtsalt ei toiminud enam ilma alkoholita.
Nii et asi läks ikka täiega hulluks.
Kas te jõite ka mängude ajal?
Jah, tuli ette ka selliseid aegu.
Surve hoida alal sellisel tasemel korvpalli mängimist
muutis mind ärevaks.
Mul oleks tekkinud võõrutusnähud ja värinad,
mistõttu jõin ka mängude ajal, et püsida normaalne.
Vastasel juhul oleksin olnud ärevil ja ma oleks värisenud üle keha.
Tundub, et ma polnudki nii hea, kui arvasin end olevat,
sest ma ei mõistnud, et minust oli saanud alkohoolik.
Varjuda polnud enam kuhugile.
Vin müüdi edasi Bostoni klubile.
Seal tuli kõik välja,
millele järgnesid karistused ja lepingute lõpetamised.
Vin kaotas oma karjääri ja kõik, mis sellega kaasas käis.
Mu nimel polnud tol ajal head kuulsust.
Kõik need lood, kõlakad ja kaotatud raha -
ma ei suutnud nende vastu enam võidelda.
Kogesin juba tohutut alandust ja murtust.
Milline see kõige põhjas ära käimine välja nägi?
Olin vaimses mõttes tühi ja kaotasin kõik,
mille olin saavutanud ja mille nimel vaeva näinud.
Kuid mu kõige sügavam põhi oli see,
kui ma ei tundnud enam ühendust Jeesusega.
Tundsin, et mul pole enam kellegi poole pöörduda -
sh ka Jumala poole mitte.
Olin tänu alkoholile teinud nii palju vigu
ja paljud mu moraalsed valikud olid täiega Jumala vastased.
Ka see, mille eest mina seisin ja mida Tema mu jaoks soovis.
Olles käinud sisse-välja erinevatest rehabilitatsioonikeskustest,
oli viimane neist siiski erinev.
Mul oli Jumalaga tõsine jutuajamine.
Ütlesin, et vajan Teda just seal ja praegu
ning hüüdsin Ta poole rehabilitatsioonikeskusesse minnes.
Vajasin saada füüsiliselt normi, et erinevad värinad ja hood lõppeksid.
Kuid samas kogesin oma vaimus, et tõeline ravi peitub selles,
kui pöördun tagasi Jumala-, koguduse- ja palve juurde.
Kõik sellised lood lõppevad tavaliselt surmaga,
kuid see imeline asi on,
et sul on võimalus muuta oma loo lõppu.
Ainus viis, kuidas pöörata seda kõike ringi,
on läbi Jeesuse.
Saamaks tagasi reele,
võttis Vin ühendust ühe endise NBA omanikuga -
Starbucks'i tegevdirektori Howard Schultz'iga.
Howard on minu jaoks kui pereliige ja lähedane sõber,
kes julges minuga riskida.
Olen nii tänulik talle selle võimaluse eest
tulla Starbucks'i ja panna roheline põll ette.
Ärkan hommikul vara, et avada kohvik k 4.30.
Milline rahu.
Tulles sealt, kus ma tulin, ma vajasin kohta,
kus ma saaks nii otseses kui kaudses mõttes lihvitud.
Ja Starbucks oli see koht, kus see sai võimalikuks.
Kumb on pingelisem - NBA mängud
või läbisõidul olevad kliendid oma saja erineva sooviga?
Ütleksin, et rohkete ja keeruliste tellimuste vastuvõtmine.
Tipptunnil on caramel macchiato tegemine
üsnagi keeruline.
Kas Jumala tingimusteta armastus erineb täna sellest,
mida see varem su jaoks tähendas?
See tähendab mu jaoks kõike,
sest oli aeg, kus kogesin, et mitte keegi ei armasta mind.
Olin nii jamas seisus, et arvasin, et mind ei saagi armastada.
Kuid siis saingi teada, et Jumala armastus on tingimusteta.
Piibel ütleb, et Tema arm on uus igal hommikul,
mistõttu ärkangi igal hommikul vajadusega uue armu jäele.
Jah, ma olen olnud 6 aastat kaine,
kuid vajan siiski Jumalat ka täna.
Mul on eluterve hirm oma mineviku ees
ja tohutut austus Jumala suhtes.
Vin on tänaseks ordineeritud vaimulik.
Tema raamat "Jumal ja Starbucks" annab ausa ülevaate tema NBA elust
ja lunastusest Jumalas.
See on olnud ilus ja imeline protsess
leida tagasitee koju oma naise ja laste juurde.
Mu poeg sai Bostoni ülikoolist stipendiumi korvpalli mängimiseks.
Ühtlasi on mul olnud võimalus
kommenteerida Milwaukee Bucks võistkonna mänge
Fox telekanalil.
See kõik on olnud kui üks lunastusprotsess.
Mulle on antud uus võimalus
ja see on tõeline õnnistus olla tagasi Milwaukee Bucks'is.
Kuidas hoiate alal mõtte sellest,
et isegi kõige hullematel asjadel elus on oma eesmärk?
Olen veendunud, et kõik, mis minuga NBA's juhtus,
pidigi juhtuma,
et leiaksin Jumala vaatenurga ja muudaksin oma elu.
Kuid samas aidata ka teistel muuta nende arusaama sõltuvustest
ja päästa elusid.
See taandus "Miks mina?" küsimuselt "Miks mitte mina?" küsimusele.
Ja kui suudad küsida: "Miks mitte mina?",
leiavad suured muutused aset.
Teadsin, et Jumala kui andestava Isa juurde tagasiminek
toob kaasa rõõmu.
Üks asi, mida Jumal otsib, on alandlikkus.
Vin Bakeril on see olemas - mis kaunis hing.
Nii kerge oleks kibestuda ja tunda end mahasurutuna.
Nii kerge oleks öelda: "Vaene mina!"
Ometi on Vin leppinud kõigega, mis on kord juhtunud,
sest ta on leidnud suurema varanduse kui 100. miljonit dollarit
ja NBA suur karjäär.
Samas ei pea sa olema mõni superstaar või tippsportlane,
et olla aktsepteeritud Jumala poolt.
Sa ei pea ka olema ülirikas, et olla aktsepteeritud Jumala poolt.
Üks vana laulusalm ütleb:
"Just nii kui olen, tulen ma, sest minu eest hinna maksid Sa.
Ma tulen, ma tulen just nii nagu olen.
Jumala Tall, ma tulen."
See on see, mis juhtus Vin'iga ja võib juhtuda ka sinuga.
Su abielu, ettevõte või muud suhted võivad olla sassis;
jäid ehk millegagi vahele ja sind pandi vangi;
sa võid kanda igasugu pitsereid oma otsa ees,
kuid üks, mis on kindel - sa võid pöörduda Jumala poole,
kes on kui see kadunud poja isa,
kes haaras oma poja embusesse ja ütles: "Tere tulemast koju!"
Kui sa tahad leida Jumala, siis lihtsalt hüüa Ta poole.
Piibel ütleb: "Kes iganes hüüab appi Issanda nime,
see päästetakse."
Tahan, et hüüaksid Ta poole just praegu,
öeldes: "Issand, Sa tead, millised jamad olen kokku keeranud.
Palun andesta mulle ja võta mind tagasi.
Kingi mulle elu iseendaga.
Üks alandlik elu."
Vin Baker sai selle osaliseks.
Milline imeline tunnistus!
Samas sa ei pea minema Starbucks'i kohvijooke segama
või kaotama kõike, mis sul on.
Küll aga saad otsustada just praegu.
Otsusta veel enne, kui on hilja ja võta Jumal vastu oma ellu.
Võid helistada me telefonikeskusesse
ja anda sinna teada, et tahad Jumala oma ellu vastu võtta.
Nii saab keegi palvetada koos sinuga. Keegi, kes armastab sind.
Nüüd aga sõna Wendy'le.
Järgmisena lugu kuulsast kunstnikust, kes maalib kuulsusi.
Olen saanud teha koostööd Tim Tebow'i ja Jerry Rice'ga,
Jack Nicklaus'i ja Carrie Underwood'iga.
Maalides sa isegi ei taju, millist mõju see teistele avaldab,
kuni nad tulevad ja ütlevad seda sulle.
Tule vaata, kuidas Jared Emerson ainuüksi ei loo tõelisi kunstiteoseid,
aga ta ka esitleb nende kaudu midagi.
Sellest kõigest juba peale pausi.
Minge kõike maailma ja tehke jüngriteks kõik rahvad
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
hispaania keeles,
saksa keeles,
ja prantsuse keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50 AASTAT
Maria on lesk, kes peab ülal oma väikest poega ja vanemaid.
Nende linna tabanud tohutud üleujutused ja mudavood
hävitasid kogu selle pere vara.
Kuid siis läks olukord veelgi hullemaks
ja Maria pidi ühes oma pojaga kerjama tee ääres vett.
Kui üleujutused nende majani jõudsid,
vaatas Maria katuselt pealt, kuidas kogu nende maine vara hävis.
Nii paljud asjad hävisid.
Ainus, mida teha saime, oli päästa iseennast.
Peruud tabanud suured vihmahood
tõid kaasa enneolematud üleujutused ja mudavood,
jättes kümned tuhanded inimesed ilma elektrist, veest
ja sageli ka kohast, kus magada.
Maria, tema väike poeg ja eakad vanemad
magavad nüüd põrandal,
kuna vesi uhus nende voodid ära.
Vahel on tunne, et enam ei jaksa edasi minna,
kuid siis mõtlen oma pojale, kelle nimel tuleb edasi elada.
Pean jätkama võitlemist ainuüksi tema nimel.
Olles peale abikaasa surma ainus pere ülalpidaja,
püüdis Maria peale vee taandumist
pere elus hoidmise nimel kõik killud kokku koguda.
Omamata ühtki puhta vee allikat, olid nad sunnitud tee ääres kerjama,
lootuses, et keegi toob neile joogivett.
Hüüdsime meist mööda sõitjatele: "Vett! Vett!",
kuid nad ei andnud meile vett.
Kuid siis ühed inimesed CBN'st nägid meid me ämbritega
ja ütlesid: "Lähme kirikusse, seal on vett."
CBN oli juba kohale jõudnud ja seadnud üles veepuhastid,
mis võimaldasid tuhandeid liitreid puhast joogivett
selle hävingu all kannatanud kogukonnale.
Peale seda, kui Maria sai samuti pisut vett,
kuulsime nende olukorrast ja hävinud vooditest.
Nii otsustasime teha midagi enamat
selle vaeva nägeva ema ja ta vanemate heaks.
CBN üllatas Mariat uute voodite-, sääsevõrkude-
ja koduse veepuhastusfiltriga.
Täname teid kogu südamest.
Aitäh, et meid aitasite!
Olge te tänatud ja õnnistatud!
Nüüd, mil on üks asi vähem, mille pärast muretseda,
saab Maria keskenduda oma pere taas jalule aitamisele
ja edasi liikumisele.
Olen alati mõelnud: "Tööta, hangi, mis tarvis ja liigu ikka edasi!"
Nüüd tahan töötada veelgi innukamalt, et sellest olukorrast välja tulla.
Südamest suur tänu ja ülimalt õnnistatud elu teile!
Maailmas on nii palju kannatavaid inimesi nagu Maria.
Ta tahab töötada ja teha midagi, aga samas on seda kõike liiga palju.
Oleme ka Ameerikas kui üle maailma kogenud erinevaid katastroofe,
kus CBN on ikka ja jälle kohal.
Samas on mulle öeldud,
et me katastroofiabi fond on üsna kokku kuivanud,
kuna maailmas on nii palju hädaolukordi.
Me tahame aidata, isegi, et me ei jõua kõikjale.
Kuid me tahame kriisikolletes võimaldada puhast vett, ravimeid,
toitu ja kõike muud.
Samas aga see ka maksab midagi.
Seetõttu tahan paluda sul
lisada pisut juurde juba tehtavatele annetustele
ja panna sinna märge: "CBN'i kriisiabiks".
See on ülimalt oluline, sest orkaanide aeg on peagi käes
ja igasugu muud katastroofid samuti.
Nii tahame olla kohal seal, et aidata Maria suguseid inimesi.
Kas pole mitte hea tunne,
kui oled panustanud kellegi elu paremaks muutmisse?
Aamen.
Peagi vastused vaatajate küsimustele.
Martha kirjutab: "Lahutasin mehest peale ta aastate pikkust truudusetust,
mille tulemusena ta sai ka ühe lapse.
Kuid kas Jumala silmis olen endiselt selle mehega abielus?"
Vastame peagi nii sellele, kui teistelegi küsimustele.
50 AASTAT
ravimist
50 AASTAT
palvetamist
50 AASTAT
toiduabi
CBN'i ESIMESED 50 AASTAT
Esimene kord,
mil kunstnik Jared Emerson laval maalis,
oli ta kabuhirmus.
Täna on ta enam kui tuntud ja mitte vaid oma maalide poolest,
aga ka oma esitluste tõttu.
Greenville'i linna äärealal Lõuna-Karoliinas
asuvad populaarsed kunstigaleriid.
Sealt leiame ka Jared Emersoni,
kes ainult ei maali tõelisi kunstiteoseid,
aga kes loob nende kaudu ka kui etenduse.
Mitmete ta esitluste kaudu on sündinud portreed kuulsustest,
kes on vahel ka publiku seas olnud.
Olen saanud teha koostööd Tim Tebow'i ja Jerry Rice'ga,
Jack Nicklaus'i ja Carrie Underwood'iga.
See võib olla ka pisut ärevust tekitav.
Kuid teosed, mida talle kõige enam luua meeldib,
on need, mis suunavad inimesi Jeesuse Kristuse juurde.
Sa lood algul iseenda rõõmuks ja meeleheaks.
Selles kasvades aga mõistad, et ehk lood ka selleks,
et teistel on vaja seda näha.
Maalides sa isegi ei taju, millist mõju see teistele avaldab,
kuni nad tulevad ja ütlevad seda sulle.
Kui aga siis keegi ütleb:
"Ma pole enam mõnda aega kirikus käinud
ja olen Jumalast kaugele jäänud,
kuid su maal täiega kõnetas mind.
Nähes Jeesust su maalil, oli tunne, otsekui Ta öelnuks:
"Hei, ma olen siin!"
Jared kasvas üles Kristuse-keskses kodus Michiganis.
Ta mäletab,
kuidas ta enda usk Jumalasse sai reaalseks,
kui ta oli 5-aastane.
Tean, et mu süda muutus
ja räpase kaltsu asemel tundsin hoopis, et olen Tema laps
ja et Jumal armastab mind sõltumata sellest,
kas kuulasin vahel sõna või mitte.
Vanemaks saades tahtsin üha enam Talle meelepärane olla
ja püüda vähem iseenda meele järgi tegutseda.
Ta avastas oma kunstianni 7. klassis,
kuid samas olid tal hoopis teised plaanid.
Noore kutina oli mu unistuseks ja ambitsiooniks
hoopis korvpalli mängida.
Sport oli kogu mu elu
ja ma ei kujutanud ettegi, et võiksin üks päev kunstnik olla.
Sellest hoolimata jätkas Jared oma kunstiandi arendamist.
Alles peale aastat piiblikoolis ja mõni aasta müügialal töötamist,
otsustas ta hakata arendama kunstniku karjääri.
See sai alguse mõttest, kuidas olla edukas,
kuidas teenida elatist ja kanda hoolt oma pere eest?
Seda kõike siis läbi kunsti tegemise.
Jaredile sai mõne aastaga selgeks,
milline oli Jumala soov oma kunstianni rakendamiseks.
See sai alguse sellest,
kui Jaredi kogudus tegi mõned videod ta maalimistest
ja näitas neid jumalateenistuste ajal.
Nad ütlesid: "Jared, peaksid ka laval maalima."
Mõtlesin: "Hulluks olete läinud või? Mina ja inimeste ette lavale maalima?"
See polnud mu tavapärane teguviis.
Mõte inimeste ees maalimisest tekitas minus hirmu.
Ta ei unusta iial oma esimest esitlust, mil samas ta põlv oli katki.
Mu jalgealune pinnas oli libe ja samas mu põlv oli katki.
Värv hakkas lõuendisse sulanduma.
Mu esimene isekas mõte oli: "Mida imet ma siin teen?
Lähen loobin seal pisut värvi ja siis libastun,
mistõttu mis mõtet sel kõigel on?"
Järgmisena aga mõtlesin juba: "Jumal, ma vajan Su abi!"
Vaatamata oma hirmudele oli tegu tõelise hitiga.
Püha Vaim ütles: "Kui ma saan panna sind tegema midagi,
kus oled omadega murtud ja mitte 100% vormis,
siis mõtle, mida kõike saaks teha siis, kui oled 100% vormis!
Mõtle võimalustele, mida saan sulle anda.
Mitte vaid maalimiseks, aga ka selleks, et tuua au mu nimele."
Alles siis, kui lasin inimlikul kontrollil minna
ja andsin kontrolli üle Jumalale,
muutsin ka oma rada,
mis omakorda juhtis mind performance-kunstini.
Sellest sai minu jumalariigi töö.
Tellimusi Jaredi esitlustele hakkas tulema uksest ja aknast,
mis võimaldas tal 2006. aastal avada Greenville's oma stuudio.
Täna töötab ta konverentsidel, kruiisidel
ja igasugu muudel kokkusaamistel.
Ta teeb, mida armastab ja jagab samas selle kaudu oma usku.
Ma poleks iial osanud arvata,
et saan tegema asju, mida ma täna teen.
Kui poleks olnud seda otsust: "Jumal, võta üle!"
vahetades omapoolse kontrolli Tema kontrolli vastu oma elu üle.
Seega, küsin endalt alati: "Jared, kus su süda täna on
ja kui keskendunud sa oled Jumala Pojale?"
Küsimus pole vaid kunsti loomises,
aga loodetavasti ka elude puudutamises
keset seda protsessi.
Mina ei saa kellegi elu puudutada, kuid Jumal saab.
Ja kui see käib veel läbi kunsti,
siis kas midagi lahedamat annakski olla?
Wau, lihtsalt hämmastav!
Ta on enam kui hea.
Erakordne talent!
See, kuidas ta seda värvi loobib ja seda kõike esitleb...
Tõeline and, mida ta Jumala auks kasutab.
Nüüd aga vaatajate küsimuste juurde.
Martha kirjutab: "Lahutasin mehest peale ta aastate pikkust truudusetust,
tänu millele sündis ka üks laps siia ilma.
Ühtlasi oli me abielu ka vaimselt vägivaldne,
mis jättis mind ja mu lapsed koduta.
Olen ma Jumala silmis endiselt abielus selle mehega?
Ütleb ju Piibel, et kes iganes mees astub suhtesse lahutatud naisega,
see rikub abielu.
Palun aidake mul seda mõista!"
Jeesus ütles väga selgelt,
et lahutada võib vaid truudusetuse pärast.
Te abikaasa rikkus abielu ja murdis sellega te abielusuhet.
Seetõttu on see abielu läbi ja te pole sellega enam seotud.
Te pole temaga enam abielus.
Tema truudusetus murdis selle kõik.
Lisaks sellele oli ta väljakannatamatu.
Te olete vaba naine
ja kui Jumal peaks kinkima teile uue kaasa,
siis astuge rahus sellesse liitu, teadmises, et olete vaba.
Mary: "See on ehk rumal küsimus,
kuid oleme koos kihlatuga valimas omale pulmapäeva
ja oleme mõelnud pühapäeva peale.
Oleks see Jumala silmis vastuvõetav,
kuna pühapäev peaks ju olema ainuüksi Talle pühendatud päev?"
Usun, et abielu sõlmimine pühapäeval oleks igati kohane tegu.
Miks mitte?
Abielu on sakrament -
püha hetk,
kus pühendate Jumala palge ees iseennast üksteisele.
Nii et, mis saaks olla "Issanda päeval" veel sobilikum,
kui astuda sellesse imelisse liitu, mida Tema tahab õnnistada.
Nii et, kui tahate teha seda pühapäeval,
siis miks ka mitte.
Põhjus, miks pühapäeviti väga ei abielluta,
on ehk selles, et raske on kirikut leida
ja nii peetaksegi neid laupäeviti või mõnel muul päeval.
Enamus tõesti laupäeviti, kuigi on olnud ka reedesi pulmi.
Pühapäeval lihtsalt ongi see, et vabu kirikuid on raske leida,
kuna kõik peavad jumalateenistusi.
Tundub, et luba pühapäeseks abiellumiseks on käes.
Shelley: "Kuna Jeesus on suur tervendaja
ja kui me palume Ta poole,
siis miks Ta tervendab vaid ühe häda me ihus
ja mitte ka kõiki teisi, mis võivad meid haigeks teha?
Mul on mitmeid tervisehädasid
ja te õpetate alati,
et peame tervenemise kogemiseks panema käe oma haige koha peale.
Vajaksin selleks mitut lisakätt, et seda teha."
Siis pange oma käsi pea peale, mis on üle kogu te keha
ja kuulutage tervist kogu oma ihule.
Jumal teeb, mida iganes palute, sest Ta armastab teid.
Jah, vahel Ta tervendab vaid ühe koha ja vahel kõik,
kuid see on Tema teha.
Kuid teie paluge seda, mida te vajate,
sest Piiblis on öeldud: "Paluge ja te saate,
et te rõõm võiks saada täielikuks."
Mulle meeldib sõna "Shalom",
mis tähendab: "Midagi pole puudu ja miski pole katki.
Täielik terviklikkus."
Nii et ma palun lihtsalt: "Shalom!"
Faith kirjutab: "Mu isa ja ema pole enam aastaid läbi saanud.
Eilse väikese tüli käigus
keelas ema isal meid vaatama tulemast.
Olen korra juba kaotanud oma päris ema
ja mu päris isa hülgas mind, kui olin alles väike.
Mida nüüd teha oma laguneva kasupere suhtes?"
See on väga raske.
Noorel inimesel on väga raske muuta täiskasvanute käitumist.
Ma ei tea, kui vana te olete või kui vanad on te kasuvanemad,
kuid olla nende kahe vahel on kahetsusväärne lugu.
Mu lapsed olid väikesed, kui üks ütles: "Ma armastan emmet!"
ja teine ütles: "Ma armastan nii emmet kui issit!"
Ja nii peabki olema,
sest me igatseme armastada oma vanemaid.
Kui see aga kisutakse kõhki...
Palvetage ja püüdke rääkida nendega,
paludes, et nad hoiaks kokku kasvõi teie pärast,
kuna te ju armastate üksteist.
Väike laps võib avaldada tohutut mõju inimestele.
Ann: "Piibel ütleb, et peame sündima nii veest kui Vaimust,
et pääseda taevariiki.
Ja ka seda, et kes hüüab appi Issanda nime,
see päästetakse.
See viimane salm aga ei räägi midagi veest ja Vaimust.
Ma ei saa sellest aru, mistõttu palun selgitage."
Usun, et kes iganes hüüab hädaolukorras appi Issanda nime,
see päästetakse.
Kui on kriitiline seis ja maailm su ümber kukub kokku
ja sa hüüad: "Issand, päästa mind!", siis Jumal kuuleb su palvet.
Seal pole enam aega ristimiseks.
Kuid kogu see vee ja Vaimu mõte on sama nagu raseda naisega,
kel enne sünnitama hakkamist puhkevad looteveed.
Tegu on pigem kui sümbolitega, kui otsese ristimisega.
On kaks sündi - me maine sünd ja siis Jumala Vaimu kaudu sünd.
Piibel kasutab igasugu sümboolikat kirjeldamaks, mis meiega toimub,
sest kuna tegu on vaimse kogemusega,
on seda sõnades väga raske kirjeldada.
Kuid Jeesuse mõte oli,
et kui me ei uuenda end sellisel moel, ei pääse me ka taevariiki.
Lõpetuseks aga Õpetussõnad 28:20: "Ustav mees saab suure õnnistuse."
Olge õnnistatud ja kõike head!
Lapsed -
tahame, et nad kasvaks üles Jumala Sõna tundes.
Tänapäeva kiires maailmas vajaksime aga selles osas abi.
Tasuta laste piibliäpp "Superraamat"
kätkeb igasugu lahedaid asju, mis su lastele meeldiks.
Piibli õppimine saab olema lõbus,
nagu ka lahedate mängude mängimine,
vingete videote vaatamine
ja Piibli kangelaste avastamine.
Jumala Sõna õppimine on lõbus.
Kui vajad rääkida kellegagi, kes hoolib,
helista Klubi 700 palvenõustajatele,
kes on valmis vastama su kõnedele.
Nii et helista juba täna!
Tõlge: Anne-Ly Raukas